open-index/open-wikipedia-markdown huggingface dataset:
Opplands fylkesvåpen

**Opplands fylkesvåpen** var fylkesvåpenet til tidligere Oppland fylke. Våpenet viser planten mogop i sølv på grønn bakgrunn.

Mogop (Pulsatilla vernalis) er en om lag 10 centimeter høy flerårig plante kubjølleslekta i soleiefamilien. Planten er giftig i frisk tilstand. Den blir brukt som legeurt og blir brukt mot vorter, kaldfeber, migrene, utslett og mage-tarmbesvær og som brekkmiddel.

Da Oppland ble del av det nye Innlandet fylke, gikk fylkesvåpenet ut av bruk. Fylkessammenslåingen mellom Hedmark og Oppland trådte i kraft 1. januar 2020.

## Referanser
Ramy Rabia

**Ramy Hisham Abdel Aziz Rabia** (født 20. mai 1993) er en egyptisk fotballspiller som spiller for den egyptiske klubben Al-Ahly.

## Referanser


## Eksterne lenker
*
Tarek Hamed

**Tarek Hamed** (født 24. oktober 1988) er en egyptisk fotballspiller som spiller for den egyptiske klubben Zamalek SC.

## Landslaget
7. mars 2013 fikk han sin første landskamp for  mot Qatar.

Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Vera Pauw

**Vera Pauw** (født 18. januar 1963) er en nederlandsk fotballtrener og tidligere -spiller. Fra 2004 til 2010 var hun trener for Nederlands kvinnelandslag i fotball. Pauw var forsvarsspiller.

## Referanser


## Eksterne lenker
*
Ahmed Hassan Mahgoub

**Ahmed Hassan Mahgoub** (født 1993) er en egyptisk fotballspiller som fra den 30. juni 2024 er klubbløs.

## Landslaget
Han ble tatt ut i s bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.

## Referanser


## Eksterne lenker
*
Hedmarks fylkesvåpen

**Hedmarks fylkesvåpen** var fylkesvåpenet til det tidligere fylket Hedmark. Våpenet ble vedtatt ved kongelig resolusjon 6. februar 1987, og det er tegnet av Truls Nygaard. Motivet viser tre sølvfargede barkespader på grønn bakgrunn; en henvisning til at fylket var et av landets største skogfylker.

Da Hedmark ble del av Innlandet fylke, gikk fylkesvåpenet ut av bruk. Fylkessammenslåingen mellom Hedmark og Oppland trådte i kraft 1. januar 2020.

## Referanser
Svein Sæter

**Svein Sæter** (født 18. september1960 på Sunndalsøra) er en norsk forfatter, kåsør, dramatiker, oversetter og journalist. Sæter har skrevet mer enn 20 sakprosabøker blant annet med historiske tema. Sammen med faren Einar Sæter intervjuet han Anne-Sofie Østvedt som hadde vært nestleder i XU og ga ut bok i 1995. 

Han har skrevet for musikkteater, i samarbeid med blant andre komponistene Jo Inge Nes, Per Husby og Frode Alnæs. Sæter har besøkt flere hundre skoler for Den kulturelle skolesekken, bibliotek og kulturfestivaler. Han intervjuer ofte andre forfattere på scenen, blant annet for Bjørnsonfestivalen. Sæter medvirket ved å bygge opp kulturfestivalen Vårsøghelga i på hjemstedet Surnadal, og var styreleder der i mange år.

Svein Sæter har vært journalist og redaktør i avisa *[[Driva (avis)|Driva]]* og journalist i *[[Dag og Tid]]*. Faren Einar Sæter etablerte avisen *Driva* i 1971 etter å ha vært redaktør for *[[Aura Avis]]* i 17 år. Siden 1997 har han vært forfatter og frilanser på heltid og driver Blomsterhaug forlag. Sæter har redigert flere bøker og antologier for andre forlag, både sakprosa og skjønnlitteratur. Han har oversatt mange bøker fra svensk.

## Bibliografi (utdrag)
 
* *Bondelandet* (med Aina Edelmann). Samlaget, 1994
* *[[XU]]. I hemmeleg teneste 1940-45* (med Einar Sæter). Samlaget, 1995. Ny utgave 2007
* *Kamp og kroner. Felleskjøpet Østlandet 1896 – 1996*
* *Lang dags ferd mot napp*. Fagbokforlaget/Oktopax, 1997
* *[[Hans Hyldbakk]]. Samtale med ein 100-åring* (med Einar Sæter). Samlaget, 1998
* *[[Rune Gjeldnes|Ekstreme eventyr]]*. Gyldendal, 2000
* *Seterliv* (med Karoline Daugstad). Samlaget, 2001
* *På rett kjøl. Vaagland båtbyggeri 75 år*. 2002
* *A-laget. Norges 25 største fotballspillere gjennom tidene* (med Johan Øiestad). Damm, 2005
* *I god jord. Norsk senter for økologisk jordbruk 1986 - 2006*
* *Spion i Hitlers rike*. Damm, 2006 Sverre Bergh
* *Operatøren. [[Knut Haugland]]s egen beretning*. Cappelen Damm, 2008
* *Draumen om [[Abebe Bikila]]. Reisebrev frå [[Etiopia]]*. Samlaget, 2009
* *Napp i øst og vest* (med Trond Andersson). Blomsterhaug, 2010
* *Kongen av [[Spitsbergen]]. [[Einar Sverdrup]]s kamp for gruvene og mot Nazi-Tyskland*. Samlaget, 2016
*Krig. Mor. Bror: Ottar Hauglands kamp mot nazismen, Samlaget, 2019
*

## Musikkteater
* *I begynnelsen var fallet*, 2000. Musikk: Jo Inge Nes
* *Gull av hav*, 2001. Musikk: Frode Alnæs
* *Strålar mellom fjell*, 2001. Musikk: Per Husby
* *Kreft for faen!*, 2012. Musikk: Lars Ramsøy-Halle, Peter Wergeni, Jo Inge Nes, Øystein Sandbukt, Audun Skorgen
* *Det femte brevet*, 2014. Musikk: Jo Inge Nes

## Priser
* Målprisen frå Nordmøre Mållag, 2006.
* Kleivaprisen, Surnadal kommunes kulturpris, 2009.
* Kuliprisen fra Nordmøre Historielag, 2012.

## Referanser


## Kilder
* Presentasjon av Svein Sæter i Forfatterkatalogen på Forfattersentrums nettsider
* Presentasjon av Svein Sæter på sidene til Samlaget og Gyldendal.

## Eksterne lenker
*Svein Sæter. Norsk Forfattersentrum
Hareøreslekta

* *[[Bupleurum americanum]]*
* *[[Bupleurum falcatum]]*
* buskhareøre (*B.&nbsp;fruticosum*)
* *[[Bupleurum ranunculoides]]*
* hareøre (*B.&nbsp;rotundifolium*)
* strandnål (*B.&nbsp;tenuissimum*)

**Hareøreslekta** (*Bupleurum*) er ei planteslekt i skjermplantefamilien.

De er som regel flerårige urter, men kan også være ettårige urter, halvbusker eller busker. Jordstengelen er kort og forvedet, og plantene er alltid glatte. Bladene er enkle, noe skiller slekta fra de fleste andre i skjermplantefamilien. Noen arter har håndnervede blad, men hos de fleste er bladene likenervede. Blomstene mangler begerblad og sitter i små skjermer. Blomsterfargen er som regel gul, hos noen arter purpur, og en nordafrikansk art, *B.&nbsp;album*, har hvite blomster. De fleste artene har storsvøpblad, og alle arter har småsvøpblad, som ofte er store og iøynefallende. Kronbladene har ikke hakk. Frøene er avlangt eggformede med fem ribber som hver har én–tre oljekanaler.

Hareøreslekta er hovedsakelig utbredt i Eurasia og Nord-Afrika. Det er én art i Nord-Amerika, *[[Bupleurum americanum|B.&nbsp;americanum]]*, og en i sørlige Afrika, *B.&nbsp;mundii*. De finnes fra havnivå opp til 4900&nbsp;moh. i Himalaya, på alle typer jord, både på tørre og ganske fuktige steder og fra tett skog til åpne, solrike plasser. De fleste artene er ganske sjeldne med en begrenset utbredelse. Mangfoldet er størst i middelhavsområdet, både i antall arter og variasjon i morfologi. I Norge er én art, hareøre (*B.&nbsp;rotundifolium*), funnet som tilfeldig ugras. Den lille strandplanten strandnål (*B.&nbsp;tenuissimum*) finnes nordover til Danmark og Sør-Sverige.

I tradisjonell kinesisk medisin brukes røttene som medisin mot influensa, feber, betennelser, malaria, menstruasjonsplager og gulsott. Det kinesiske navnet er *chai hu*, og drogenavnet er *Radix bupleuri*. Drogen inneholder en rekke stoffer med farmakologisk effekt, men den er litt giftig, og langvarig bruk kan føre til leverskade.

## Referanser


## Eksterne lenker

*
Harpeleiken

***Harpeleiken*** med undertittel *Fortellingar frå ein blå fjord* er en samling fortellinger som Arthur Klæbo ga ut på Lutherstiftelsen/Sambåndet forlag i 1973 og hadde ISBN 8253131429. Boka på 195 sider kom i flere opplag og inneholdt seks fortellinger:
#Katten og slåttekallen
#Harpeleiken
#Barndommens blå fjord
#Den store bygdafesten
#Heim til jul, med ubede reisefylgje
#Sjølvbindaren

Inger Berset anmeldte boka i Harpeleiken i Bok og Bibliotek nr. 2, 1974 side 141, hvor hun skrev:

## Kilder
*Inger Bersets anmeldelse av *Harpeleiken* i Bok og Bibliotek nr. 2, 1974 side 141, innholdsoversikt side 131
Gary Martin

**Gary John Martin** (født 10. oktober 1990) er en engelsk fotballspiller som spiller for den islandske klubben Valur.

## Referanser


## Eksterne lenker
*
Marine expeditionary unit

En **marine expeditionary unit** (**MEU**, tidligere kalt *marine amphibious unit*) er det amerikanske marinekorpsets minste selvstendige kampforband. En MEU er en hurtiginnsatsstyrke av regiments størrelse som raskt kan settes inn om en krise oppstår. De inngående delene er detasjert fra sine respektive avdelinger for å gå inn i MEU-en. Den totale styrken består av cirka 2 200 soldater under befal av en oberst. Ved innsetting kan en MEU brukes til en rekke funksjoner av både militær, humanitær, logistisk og diplomatisk art. 

En MEU består av fire forskjellige deler:
* En landstridsstyrke (bataljon)
* En luftstridsstyrke (skvadron)
* En stridstrenstyrke (bataljon)
* En stabs- og ledelsesstyrke (kompani)
De forskjellige styrkene er igjen sammensatt av deler fra ulike forband. Sammensetningen varierer avhengig av oppdrag og forutsetninger. Landstridsstyrken inneholder alltid marineinfanteri, men kan også forsterkes med stridsvogner, mekanisert infanteri og artilleri. Luftstridsstyrkens hovedoppdrag er å transportere landstridsstyrken og dens tren mens den er i land. Den inneholder derfor alltid transporthelikoptre av ulik størrelse, men kan selv inneholde understøttelse i form av angrepshelikoptre eller angrepsfly. Stridstrenstyrken består av ingeniørtropper, sanitet og enheter for vedlikehold og transport. Stabs- og ledelsesstyrken står for planlegging og administrasjon og inneholder funksjoner for samband, etterretning og ildledelse.

USAs marinekorps har totalt sju MEU-er.
* 11, 13 og 15 MEU basert i San Diego i California.
* 22, 24 og 26 MEU basert i Jacksonville i Nord-Carolina.
* 31 MEU basert på Okinawa i Japan.
De deler som inngår i sine respektive MEU roteres i en treningssyklus som består av trening, beredskap og basering ombord på amfibiefartøy. Sammen med de fartøyene som transporterer MEU-en og deres eskortefartøyer danner de en *expeditionary strike group *(ESG).

En MEU inngår ikke som en del av en Marine Expeditionary Brigade (MEB), men kan inngå sammen med en MEB i en Marine Expeditionary Force (MEF).

## Referanser
Ramadan Sobhi

**Ramadan Sobhi Ramadan Ahmed** (født 23. januar 1997) er en egyptisk fotballspiller som spiller for Pyramids FC.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Eddie Nketiah

**Edward Keddar Nketiah** (født 1999) er en engelsk fotballspiller som spiller for .

## Referanser


## Eksterne lenker
*
Reiss Nelson

**Reiss Luke Nelson** (født 1999) er en engelsk fotballspiller som spiller for , på utlån fra .

## Referanser


## Eksterne lenker
*
Øystein Bjørbæk

**Øystein Bjørbæk** (født 3. september 1953 i Førde) er en norsk pedagog og skoleleder og tidligere friidrettsutøver. Siden 1984 har han arbeidet ved Alberthaugen ungdomsskole, hvor han nå er rektor.

Han tok videregående skole på Firda gymnas og i 1974 tok han lærerutdanning i Bodø. Fra 1981 var han lærer ved Kirkhaugen ungdomsskole. Han fikk fort ansvaret for elever med behov for tettere oppfølging, og etablerte en egen skole på Alberthaugen i 1984 der han senere ble rektor.

Som diskoskaster vant han 9 medaljer fra NM. Hans beste resultat på 66,32 m fra et stevne i Bodø i 1983 plasserer han som tredje beste kaster i Norge gjennom tidene (pr. oktober 2017) Han deltok i VM i friidrett 1983 i Helsingfors der han ble nummer elleve i sin kvalifisæringsgruppe med 55,40.

Bjørbæk var en flere år fysisk trener for fotballaget Bodø/Glimt. Han er trener for sin sønn, Torkel, som følger sin fars fotspor som diskoskaster.

## Se også
* Liste over kjente elever ved Firda videregående skole

## Referanser




## Eksterne lenker
*
* allkunne.no om Bjørbæk
Wichita Dwight D. Eisenhower nasjonale lufthavn

**Wichita Dwight D. Eisenhower National Airport** (IATA: **ICT**, ICAO: **KICT**) er en lufthavn i delstaten Kansas i USA. Målt etter antall passasjerer er lufthavnen den største i delstaten.

Navnet på lufthavnen forhortes ofte til **[[Wichita]] Airport** eller **Eisenhower Airport**.  Navnet er satt sammen av navnet på byen Wichita og Dwight D. Eisenhower, USAs 34. president.  

Lufthavnen opererer nasjonalt, det er flyruter til en rekke destinasjoner innenriks i USA fra lufthavnen.

## Referanser
  

## Eksterne lenker
* Lufthavnens nettsted
Bhava

Sanskritordet **bhāva** (भाव) betyr «følelse, sentiment, tilstand av kropp eller sinn, disposisjon», mens **bhava** (भव) betyr «væren, jordisk eksistens, å bli, fødsel, være, produksjon, opprinnelse». Det første begrepet har sine røtter i det siste, og i noen sammenhenger betyr det «å bli, væren, eksistere, inntreffe, komme til syne», mens betingelsen derav forklares.

I buddhismen betegner *bhava* kontinuiteten av å bli (reinkarnere) i et av eksistensplanene, i den saṃsāriske betydningen av gjenfødsel, liv og modningen som oppstår derifra. Det er den tiende av de tolv Nidānas i læren om *Pratītyasamutpāda*.

## Referanser
Richard Hayes

**Richard Hayes** (alias Dharmacārī Dayāmati, født 1945) er en professor emeritus i buddhistisk filosofi ved University of New Mexico. Han fikk sin filosofiske doktorgrad i religiøse studier ved University of Toronto i 1982. Hayes flyttet til Canada i 1967 for å unngå å bli utkalt til Vietnamkrigen.

## Referanser


## Eksterne lenker
*Prof. Hayes side ved The University of New Mexico
*New City of Friends - Richard Hayes' blog
*liste over publikasjoner
*Audio recording Richard Hayes foredrag "Self: Myth, Delusion, Fiction, or Prerequisite?" ved University of Chicago
Anthony Kennedy Warder

**Anthony Kennedy Warder** (født 8. september 1924, død 8. januar 2013) var en buddholog og indolog som også var opptatt av relaterte områder som språkene pali og sanskrit. Han skrev 15 bøker og en rekke artikler. Han hadde tittelen professor emeritus i sanskrit ved School of East Asian Studies ved University of Toronto.

Warder tilbragte flere år i India til å utforske manuskriptbiblioteker i sammenheng med hans arbeide om Kāvya, en litterær stil som ble skapt av Asvaghosa i det andre århundre e.Kr. Han publiserte også bøker om indisk filosofi til alle religiøse skoler i India.

## Referanser
Europa TV

**Europa TV** (også kjent som Europa-kanalen) var en felles-europeisk TV-kanal som eksisterte fra 1985 til 1986. Den var eid av de nasjonale kringkastingsselskapene ARD, RTÉ, RAI, NOS og RTP.

Kanalen hadde ambisjoner om å bli en paneuropeisk kanal tilpasset flere språk. Den sendte bare i Nederland i starten, men i løpet av 1986 ble den tilgjengelig i de fleste land i Vest-Europa. Den avsluttet sine sendinger allerede i november 1986 på grunn av høye driftskostnader.

## Referanser
David Kalupahana

**David J. Kalupahana** (født 1936 på Sri Lanka, død 15. januar 2014 i Honolulu på Hawaii i USA) var en buddholog fra Sri Lanka. Han var elev av K.N. Jayatilleke, som igjen var en elev av Ludwig Wittgenstein. Kalupahana skrev hovedsakelig om epistemologi og språkteori og sammenlignet buddhistiske filologiske tekster med de tidligste tekster og prøvde å presentere tolkninger som både var historisk korrekte og som også var kompatibel med de tidligste tekster. Ved å gjøre dette, oppmuntret han Theravada-buddhister og lærde til å reevaluere legitimiteten til mahayanatekster og betrakte dem i et mer sympatisk lys.

Kalupahana var utdannet ved University of London, University of Peradeniya og Mahinda College i Galle på Sri Lanka.

## Eksterne lenker
* Richard K. Payne: Early Buddhism: A conversation with David J. Kalupahana
Industrias Kaiser Argentina

**Industrias Kaiser Argentina S.A.**, forkortet **IKA**, var en argentinsk bilprodusent dannet i 1956 som et joint venture med Kaiser-Willys. Etter at Renault gradvis økte sin eierandel på begynnelsen  av 1970-tallet byttet bedriften navn til **Renault Argentina S.A.**

## Historikk
På begynnelsen av 1950-tallet hadde Juan Peróns regering forhandlet med flere amerikansk biltilprodusenter om å starte bygging i Argentina. Den eneste som til slutt var interessert var Kaiser. Størsteparten av den argentinske eierrandelen havnet hos den statlige bilfabrikken IAME.

Da IKA ble dannet hadde Kaiser tatt kontroll over Willys-Overland og de første kjøretøyer som IKA bygde var ulike versjoner av jeepen. Etter at Kaiser la ned byggingen av Manhattan-modellen flyttet man stanseverktøyet til Argentina, hvor byggingen fortsatte under navnet **Carabela**. For å kunne tilby kundene noe mindre biler kom **IKA Bergantin** som var basert på Alfa Romeo 1900. IKA lisenbygget også ulike  modeller fra Renault og for å erstatte den gammelmodig Carabela ble det også bygget biler fra American Motors Corporation på lisens. I 1965 tok IKA over konkurrenten Siam Di Tella.

IKA's første egne konstruksjon var **IKA Torino** som ble introdusert i 1966. Mye av teknikken kjennes igjen fra AMC's biler, men den sekssylindrede motor med overliggende kamaksel som kom fra Jeep og karosseriet ble tegnet av Pininfarina. Fra slutten av 1960-tallet økte Renault sine interesse og bilene ble kallt IKA-Renault.

## Noen bilmodeller fra IKA
* Willys Jeep (1956 - 1978)
* IKA Estanciera (1957 - 1970)
* Kaiser Carabela (1958 - 1961)
* IKA Bergantin (1960 - 1962)
* Renault Dauphine (1960 - 1970)
* Rambler Classic (1962 - 1967)
* Jeep Gladiator (1963 - 1967)
* AMC Ambassador (1965 - 1972)
* Renault 4 (1963 - 1987)
* IKA Torino (1966 - 1982)

## Kilder
**Stora billexikonet*, red. G N Georgano, svensk overs. Björn-Eric Lindh 1982. ISBN 91-86442-00-7

## Eksterne lenker
*Coche Argentino  
*IKA Club
Siam Di Tella

**Siam Di Tella** var en argentinsk bedrift, etablert 1911 og nedlagt i 1994. Siam er en forkortelse for Sección Industrial Amasadoras Mecánicas og bedriften produserte blant annet hvitevarer og i etterkrigstiden også kjøretøy.
Cyphonistes vallatus

***Cyphonistes vallatus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor til stor (ca. 30 millimeter), blank, rødbrun til svart hornbille. Som vanlig hos hornbiller er det stor forskjell mellom kjønnene. Hannen har et horn på hodet, dette kan være nokså langt og er delt i spissen, og et vanligvis kløvet framspring eller horn på pronotum, som er uthulet foran. Det varierer sterkt hvor utpregede disse kjønnstrekkene er. Hunnen mangler disse trekkene, hodet er uten horn og pronotum uten framspring. Dekkvingene har markerte punktrader.

## Utbredelse
Arten er vidt utbredt og forekommer over det meste av Afrika sør for Sahara bortsett fra den vestligste delen.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Cyphonistes]]* Burmeister, 1847
******** ***Cyphonistes vallatus*** (Wiedemann, 1823)
********* ***Cyphonistes vallatus burgeoni*** Basilewsky, 1955 - Rwanda, Kongo
********* ***Cyphonistes vallatus deserti*** Prell, 1912 - Tanzania
********* ***Cyphonistes vallatus guineensis*** Paulian, 1954 - Ghana, Nigeria, Den sentralafrikanske republikk
********* ***Cyphonistes vallatus nyansae*** Prell, 1912
********* ***Cyphonistes vallatus rothschildi*** Paulian, 1954
********* ***Cyphonistes vallatus septentrionis*** Prell, 1912 - Etiopia, Eritrea
********* ***Cyphonistes vallatus vallatus*** (Wiedemann, 1823) - vidt utbredt i sørlige og østlige Afrika

## Kilder
* Dynastidae du monde- sjekkliste over artene 
* Coleop-Terra om ''Cyphonistes'', med bilder

## Eksterne lenker
* Bilder av to arter
* Oversikt over arter og underarter, med bilder
*
Francis Thompson

**Francis Thompson** (født 18. desember 1859 i Preston i Lancashire, død 13. november 1907 i London) var en engelsk poet.

## Biografi
Thompson ble 11 år gammel sendt til Ushaw College ved Durham, en katolsk presteseminar i Nordøst-England. Da han etter noen år skulle over på det egentlige prestestudium, begynte han i stedet å studere medisin i Manchester. Men hans dragning mot poesi og interesse for cricket-kamper var for stor til at han klarte å fordype seg tilstrekkelig i legestudiene. I stedet reiste han i 1885 til London hvor han prøvde å livnære seg som poet. Han endte opp med diverse strøjobber inntil hans opiumavhengighet ble for stor og han gikk over i en tilværelse som uteligger. 

Fram til 1888 levde han i stor fattigdom i Londons gater inntil han fikk to av sine dikt utgitt i tidsskriftet *Merry England*. Thompsons talent ble med dette oppdaget av forleggerekteparet Wilfrid og Alice Meynell, som inviterte ham inn i sitt hjem og senere fikk ham sendt på rehabilitering for sitt opiumsmisbruk. I 1893 hjalp Meynell-ekteparet Thompson med utgivelsen av hans første diktsamling, *Poems*, som inneholdt hans mest kjente dikt «The Hound of Heaven» (norsk: «Himmel-jakthunden»). 

Thompson døde av tuberkulose i 1907, 47 år gammel.

## Referanser


## Kilder
* 
*
Summa Corporation

**Summa Corporation** var navnet som ble brukt på Howard Hughes' næringsinteresser etter at han solgte Hughes Tool Company i 1972. Verktøydivisjonen skulle fusjonere med Baker International i 1987 for å danne Baker Hughes, verdens tredje største innen olje-virksomheten. Navnet *Summa*, latin for «høyeste» ble angivelig valgt av flere av Hughes' ansatte uten å rådføre seg med ham først. Hughes var angivelig misfornøyd, og hadde foretrukket navnet «H.R.H. Tools» - da kunne initialene stå for både «Howard Robard Hughes» og «Hughes Resort Hotel». Hans forslag ble aldri gjennomført, og selskapet forble Summa i 18 år etter Hughes' død.

## Eiendommer
Dette nye holdingselskapet til Hughes hadde varierte investeringer, herunder: 
* KLAS-TV - Las Vegas CBS-selskap, angivelig kjøpt fordi Hughes var forferdet over at kanalen aldri sendte hans favorittfilm sent på kvelden.
* Hughes Airwest - et regionalt flyselskap
* Hughes Sport Network
* Hughes Helicopters, en tidligere avdeling av Hughes Aircraft Company ble beholdt Summa da resten av flyvirksomheten ble donert til Howard Hughes Medical Institute som hans donasjon
* Sands Hotel
* Frontier Hotel and Casino
* Landmark Hotel and Casino
* Castaways Hotel and Casino
* Desert Inn
* Silver Slipper Casino
* Xanadu Princess Resort
* Hughes Nevada Mining

## Historie
Da Howard Hughes døde i 1976 i en alder av 70 år ble administratorer utnevnt, ledet av hans fetter William Lummis. De fleste av Summas virksomheter ble gradvis avviklet. Summas Nevadas interesser i gruver ble solgt ved utgangen av 1976, mens KLAS-TV og Hughes Sports Network ble begge solgt i 1978. Hughes Airwest ble solgt til Republic Airlines for 38,5 millioner dollar i oktober 1980, og Hughes Helicopters ble solgt til McDonnell Douglas for 470 millioner dollar i januar 1984. Hotell- og casino-virksomheten ble gradvis solgt i løpet av 1980-tallet da de opprinnelige virksomheter ble solgt, Summa omarbeidet seg selv til en eiendomsutvikler, med store områder ubebygd land som Hughes hadde kjøpt rundt Las Vegas som utgangspunkt.

Howard Hughes Corp. ble kjøpt av Rouse Company i 1996. Rouse ble, i sin tur, kjøpt opp av General Growth Properties i november 2004. Den nåværende versjonen av Howard Hughes Corporation ble skilt ut i 2010 og er nå en utvikler og operatør av planlagte samfunn.

## Referanser
Paul Williams (buddholog)

**Paul Williams** (født 1950) er professor emeritus i indisk og tibetansk filosofi ved University of Bristol, England. Frem til han trakk seg tilbake i 2011, var han også direktør for universitetets senter for buddhistiske studier, og en tidligere president for UK Association for Buddhist Studies.

## Referanser


## Eksterne lenker
*Paul Williams ved University of Bristol Department of Theology and Religious Studies
Cornu

**Cornu** (pl.: *Cornua,* lat. for «horn») er et messingblåseinstrument av naturtrompet-type fra romertida.

Instrumentet ble bygd ved å føye sammen flere bronserør til et rundt 3 meter langt rør som ble bøyd til en omtrentlig sirkel og stabilisert ved hjelp av et stag. Formen, som kan minne om bokstaven «G», gjør det mulig for cornuspilleren å bære instrumentet over hode eller skulder. Cornu er så lik romernes *[[buccina]]* at det er usikkert om det finnes et klart skille mellom dem. 

Cornu ble brukt som seremoniinstrument og i militære sammenhenger. Den romerske hærens *cornicen* hadde som oppgave å oversette centurionens ordre til lydsignaler som de sendte ut over slagfeltet. Også rette horn (''tubae'') ble brukt til det samme formålet.

## Eksterne lenker
* ''Jagdhornsignale''
* 
*
Som om inget hade hänt – Povel-pop från förra årtusendet

***Som om inget hade hänt – Povel-pop från förra årtusendet*** er en video med Povel Ramel, Wenche Myhre og Putte Wickman som ble gitt ut i 2000. Videoen inneholder en konsert som var en del av turneen *Som om inget hade hänt*. Konserten ble spilt inn på Göteborgs konserthus i Sverige.

## Sporliste

# «Alligevel»
# «Hur ser du då dej?»
# «Halsa dom därhemma»
# «Maggan»
# «Orden brukar komma när man sjunger»
# «Peppar och salt»
# «Åldersskillnad»
# «Den sista jäntan»
# «De ä service»
# «Närkontakt av tredje graden»
# «Som om inget hade hänt»
# «Knäppupp, relax, koppla av»
# «Dom stackars cirkusdjuren»
# «Medley»
#* «Varför är Louise så blyg»
#* «Smita ifrån skolan»
#* «Följ mig bortåt vägen»
# «Balladen om eugen cork»
# «Medley»
#* «Siskorna i björken»
#* «Alla har vi varit små»
# «Turion turion»
# «Medley»
#* «Naturbarn»
#* «Sorglösa brunn»
# «Den dåliga»
# «Banne mej»
# «Underbart är kort»
# «The purjolök sång»
# «Tänk dig en strut karameller»
# «Skratt»
# «Karl Nilsson»
# «Ett rent undantag»
# «En torftig visa»
# «Liten turistflamenco»
# «Den förgyllda lergökens sång»
# «Varför är det ingen is till punschen»
# «Lilla stå visan»
# «En velig visa»
# «Den lille tecknaren»
# «Ta av dig skorna»
# «Hej på dej naturen»
# «Håll musiken igång»
# «Det gamla gänget»
# «De sista entusiasterna»
# «Som om inget hade hänt»
# «Ja diggar dig»
# «Den dagen då visorna dör»
# «My Way»

## Referanser
Lady Marions sommarflirt

***Lady Marions sommerflirt*** er en svensk stumfilm fra 1913 i regi av Victor Sjöström. Manuset ble skrevet av Algot Sandberg.

Da filmen ble vist på kinoen Odéon i Stockholm ble den ledsaget av musikk arrangert av John Svensson, som også ledet orkesteret.

Verken filmen eller manuskriptet er bevart. Det finnes ingen opplysninger om den skulle ha blitt solgt utenlands.

## Innspillingsfakta
Filmen ble spilt inn juli &ndash; august 1912 i Svenska Biografteaterns studio på Lidingö. Utendørsscenene ble tatt ved ett ikke-definert slott, muligens Tyresö.

## Handling
Lord Handsome reiser inkognito for å lete etter en kvinne som elsker ham mer enn hans penger. Han kommer til et beryktet spøkelsesslott hvor den vakre Lady Marianne bor. Hun har nettopp invitert til en fest. Lady Marianne forkynner på festen at hun vil gi sin hånd til den som får bukt med spøkelset.

Den første som forsøker er grev Pärzon, som er kjent for sitt mot, men også for sine dårlige forretninger. Han bestemmer seg for å overnatte i spøkelsesrommet, men fylt av skrekk ruser han snart derifra. Lord Handsome vil nå forsøke lykken og avslører raskt at spøkelset er Lady Mariannes hovmester, som har agert spøkelse på oppdrag av henne.

Gjestene drar. Den eneste som blir igjen, er Lord Handsome. Han fant sin lykke i Lady Marianne.

## Rolleliste
*Hilda Borgström – Lady Marion 
*Richard Lund – Lord Handsome 
*Axel Ringvall – Axel Pärzon, greve 
*Victor Lundberg – Viktor, hovmester 
*John Ekman    
*Bergliot Husberg    
*Eric Lindholm    
*Algot Sandberg    
*Olof Sandborg    
*Carl-Ivar Ytterman

## Anmeldelser
I *Nya Dagligt Allehanda* skrev en anonym anmelder dette: *«Et lystspill med favorittene Axel Ringvall, Victor Lundberg og Hilda Borgström i hovedrollene. Dette er jo aldeles uimotståelige fristelser»*. *Svenska Dagbladets* anmelder konstaterte at *«Den trioen ser man alltid med glede»*.  Anmelderen i *Sydsvenska Dagbladet Snällposten* skrev *«Naturligvis kommer hele Malmö til å se den og at valuta fås for entréavgiften er sikkert»*.

## Referanser


## Eksterne lenker
*
Michal Cole

**Michal Ohana Cole** (født 1974 i Haifa, Israel) er en israelsk flersidig billedkunstner. Hun arbeider med video, performance, installasjoner, fotografi, skulptur, papirkunst og vevde bildetepper.
Hennes foreldre er marokkanske jøder som flyttet til Israel i 1950-årene. 

Mellom 1996 og 1997 studerte hun ved Prep’Art Art College, Paris, Frankrike. I 1997 flyttet hun til Storbritannia, der hun studerte til en BA i bildende kunst ved Central Saint Martin’s College of Art. Deretter tok hun en mastergrad i bildende kunst ved Chelsea College of Art. Hun er bosatt i London. 

Cole sier at hun er inspirert av Caravaggio. 

## Utstillinger (utvalg)
* 2015, *Mute Ululation*, The Pavilion Of Humanity, Veneziabiennalen, Italia  
* 2017, *Objection* (sammen med Ekin Onat), The Pavilion of Humanity, Veneziabiennalen  

## Æresbevisninger
*Vinner av My Art Space Scope Miami Award
*2011 Signature Art Prize Award
*Vinner av Saatchi Gallery’s Showdown Competition

## Referanser


## Eksterne lenker
* Offisiell hjemmeside
* Twitter
Povels Pärlor

***Povels Pärlor*** er en video med Povel Ramel som ble gitt ut i 2012. Videoen inneholder showene *[[Sommarentusisasterna]]* fra 1968 med Wenche Myhre, Martin Ljung, Sune Mangs, Birgitta Andersson og Stig Grybe og *[[Pow Show II]]* fra 1974 med Wenche Myhre.

## Referanser
Hva er Mu

***Hva er Mu*** er en roman av Arne Danielsen, utgitt på Kolofon forlag 2017. Boka handler om Louis, som vokser opp på Oslos østkant på 1970-tallet. Romanen belyser musikk som bindeledd mellom den fysiske, målbare virkeligheten og «uvirkeligheten» i form av fantasi, drømmer, kreativitet og åndelighet, og hvorfor det er nødvendig å «danse» mellom disse tilstandene for å bli et komplett menneske. Forfatteren har gitt ut flere bøker om sjakkverdensmester Magnus Carlsen, og «Hva er Mu» er inspirert av sjakkmesternes prestasjoner.
Nihon Keizai Shimbun

***Nihon Keizai Shimbun*** (japansk: 日本経済新聞), mest kjent som ***Nikkei***, er en japansk finansavis. Den ble startet 2. desember 1876 som *Chūgai Bukka Shimpo* («Prisnyheter fra inn- og utland»), skiftet navn i 1889 til *Chūgai Shōgyō Shimpō* («Handelsnyheter fra inn- og utland») og i 1946 til nåværende navn. 

Avisen, som kommer ut daglig som morgen- og aftenutgave, har et daglig opplag på om lag 2,23 millioner for morgenutgaven (2,93 millioner hvis man inkluderer digitale abonnenter) og 1,08 millioner for aftenutgaven. I tillegg har avisen 650 000 betalende . Det er verdens største finansavis, og er hovedpublikasjonen til selskapet Nikkei Inc., og driver også Tokyos viktigste aksjeindeks, Nikkei 225.

Nikkei kjøpte opp *[[Financial Times]]* i november 2015.

## Andre publikasjoner
## Holdings
Nikkei Inc. spesialiserer seg innen finans, business og industrinyheter. Hovedpublikasjonene inkluderer:

* *Nikkei Asian Review*, et engelskspråklig businessmagasin som ble lansert i november 2013.
* , a leading economic newspaper.
* , ukentlig finansavis som erstattet *Nikkei Kinyu Shimbun* (*Nikkei Financial Daily*) i mars 2008.
* , industriavis
* , handelsavis
* , engelskspråklig businessavis.

## Referanser


## Eksterne lenker
* 
*
Elidering

**Elidering** innebærer at et eller flere lyder i et ord, særlig en sluttvokal, utelates for å lette uttalen eller gjøre ordet vakrere. 

Dette skjer eksempelvis i fransk når **e** faller bort fran **le** og **a** faller bort i **la** i substantiv som begynner med en vokal eller en vokalisk **h**. Eksempler er **''l**'arbre* (treet) og J*e **l**'aime'' (Jeg elsker han/henne).
Andreas Rødsand

**Andreas Rødsand** (født 4. juli 1986) er en norsk tidligere fotballspiller.

Han har spilt for Kristiansund FK, Kristiansund BK, Hønefoss BK og Nest-Sotra.

Han har tidligere spilt for det norske U-21 landslaget.

## Referanser


## Eksterne lenker
*
*Andreas Rødsand Profil hos Norges Fotballforbund
Helen Frankenthaler

**Helen Frankenthaler** (født 12. desember 1928 i New York, død 27. desember 2011 i Darien, Connecticut) var en amerikansk kunstner som arbeid med abstrakt ekspresjonisme og post-malerisk abstraksjon. Hun var blant de betydelige malerne i amerikansk etterkrigstid, og var aktiv fra tidlig 1950-tall til sin død i 2011.

## Stil og teknikk
I begynnelsen av 1950-tallet utviklet hun en særegen lyrisk-abstrakt stil. Hun arbeidet med laveringer og flak av tynne pigment på ubehandlet lerret, som hun deretter fortynnet med terpentin, med mål om å skape gjennomskinnelige strukturer som skulle forenes med tekstilet. Denne teknikken kalte hun “soak stain”.

Hun var en del av den gruppen kunstnere som jobbet med det som etter hvert skulle få navnet “Color field”, *fargefeltmaleri*.

Hennes *Mountains and Sea* (1952) anses som hennes best kjente verk, og var til inspirasjon fra andre Color field-kunstnere slik som Morris Louis og Kenneth Noland.

De senere verkene hennes er ofte utført i sterkere farger og med strengere former, slik som *Flood* (1967), malt i akrylfarger.

## Inspirasjon
Frankenthaler studerte på Dalton under den meksikanske kunstneren Rufino Tamayo, og senere på Bennington College under Paul Feeley. Sistnevnte er kreditert for å ha påvirket hennes interesse i tidlige verk for å jobbe med avarter av kubisme. Hun studerte senere også med Wallace Harrison og Hans Hofmann, men var også inspirert av Clement Greenberg og Jackson Pollock.

## Referanser


## Eksterne lenker
*
Abhava

**Abhava** er sanskrit og betyr ikke-eksistens, negasjon, ingenting eller fravær. Det er negasjonen av bhava som betyr væren, å bli, eksistens eller tilsynekomst.

## Referanser
Ingeborg Krafft

**Ingeborg Krafft** (født 23. april 1902, død 20. mai 1963) var en norsk arkitekt.

Krafft studerte ved Statens Håndverks- og Kunstindustriskole i Oslo samt ved Kungliga Tekniska Högskolan i Stockholm i 1926–28. Allerede fra studietiden av var hun ansatt som assistent på arkitektkontorer. Hun arbeidet for blant andre Henrik Bull, Lars Backer, Lars Israel Wahlman, Gunnar Asplund og Håkon Ahlberg før hun etablerte egen praksis i Oslo i 1930.

Krafft tegnet hytter, sommerhus og villaer, og ble etterhvert svært opptatt av boligutforming. Dette hang ikke minst sammen med endrede behov i en tid med omlegging på gårdene fra store husholdninger til familiedrevne bruk. Krafft var fast konsulent for Norges Bondekvinnelag. For øvrig tegnet hun Mesnali kirke (opprinnelig *Mesnalien kapell*).

Krafft skrev også om boliger og innredning, og hadde dessuten en rekke tillitsverv i forbindelse med sin yrkesvirksomhet.

Hun er gravlagt på Vår Frelsers gravlund.

## Referanser


## Kilder
* Ingeborg Krafft i Norsk kunstnerleksikon
Lay It Down

**«Lay It Down»** er en sang skrevet av Gene Thomas som ble spilt inn og gitt ut av  Lonnie Mack på albumet *The Hills of Indiana* i 1971.

Tina Turner spilte inn sangen i Bolic Sound i Inglewood i California i juni 1974, men er ikke offisielt utgitt.

## Referanser
De to sannheter

**De to sannheter** (sanskrit: *dvasatya*, devanāgarī: द्वसत्य, tibetansk: བདེན་པ་གཉིས་, wylie: *bden pa gnyis*, THL: *denpa nyi*) er et teknisk begrep innenfor buddhistisk filosofi. I henhold til dette skiller man mellom to nivåer av sannhet (satya): den «konvensjonelle» eller «foreløbige» sannhet (sanskrit: *saṃvṛtisatya*, devanāgarī: सव्तिसत्य; tibetansk: ཀུན་རྫོབ་བདེན་པ་, wylie: *kun rdzob bden pa*) og den «ytterste» eller «endelige» sannhet (sanskrit: *paramārthasatya*; tibetansk: དོན་དམ་བདེན་པ་, *döndam denpa*; wylie: *don dam bden pa*).

Den eksakte betydningen varierer mellom ulike skoler og tradisjoner. Den best kjente er tolkningen til madhyamaka innenfor mahayana-buddhismen, hvis grunnlegger var Nagarjuna. Nagarjuna presenterte de to sannheter som epistomologiske sannheter. Fenomenens verden har en foreløbig eksistens, og er verken virkelig eller uvirkelig, men logisk ubestemmelig. Fenomenene er tomme (sunyata) for en iboende essens eller et selv, men eksisterer gjensidig avhengige av hverandre.

## Referanser
Lovin’ Her Was Easier (Than Anything I’ll Ever Do Again)

**«Lovin' Her Was Easier (Than Anything I'll Ever Do Again)»** er en sang skrevet av Kris Kristofferson som ble spilt inn og gitt ut på albumet *The Silver Tongued Devil and I* med Kris Kristofferson i 1971. Sangen ble gitt ut på singel senere samme år.

Tina Turner spilte inn sangen i Bolic Sound i Inglewood i California i juni 1974, men er ikke offisielt utgitt. På hennes innspilling ble sangen kalt «Lovin' Him Was Easier»
Guy Fawkes Night

**Guy Fawkes Night** (også kalt **Guy Fawkes Day**, **Bonfire Night**, **Plot Night** og **Firework Night**) feires siden 1606 den 5. november i Storbritannia og New Zealand og minner om Valborgsnatten. Forskjellen er dog at på bålet står en halmdukke forestillende Guy Fawkes. Før bålet tennes pleier barna be om «*a penny for the Guy»*.

Den feires i minne om avvergelsen av den såkalte kruttsammensvergelsen i 1605. Festen ble opprinnelig feiret som en protestantisk protest mot katolsk helgenfeiring.

På grunn av den tiltagende avfyringen av fyrverkeri og kinaputter som pleier å finne sted i ukene før, har lovgivningen for fyrverkeri og kinaputter blitt skjerpet.
Hossam Ashour

**Hossam Mohamed Ashour Sanad Attia** (født 9. mars 1986) er en egyptisk fotballspiller som spiller for den egyptiske klubben Al-Ahly.

## Referanser


## Eksterne lenker
*
Muldvarp (spion)

En **muldvarp** er en person som plasseres hos en fiende eller konkurrent for å skaffe (helst intern) informasjon som det ellers ikke er mulig eller svært vanskelig å få tak i. Andre uttrykk er «hemmelig spion» eller informant i en organisasjon, offentlig eller privat. Begrepet ble introdusert i 1974 av den britiske spionforfatteren John le Carré i romanen *Tinker, Tailor, Soldier, Spy*. Uttrykket har siden blitt generelt brukt, men i etterretningssammenheng er opphavet uklart, og dessuten i hvilken grad det ble brukt av etterretningstjenesten før det ble popularisert. Le Carré, som var britisk etterretningsoffiser, har sagt at begrepet *muldvarp* faktisk ble brukt av sovjetiske etterretningsorganisasjoner som KGB 
 og GRU lenge, og at et tilsvarende ord som ble brukt av vestlige etterretningstjenester, var *sovende agent*.

En muldvarp kan være rekruttert tidlig i livet, og det kan ta flere tiår å få han plassert i en stilling der han kan begynne å stjele hemmelig informasjon.

Et av de mest kjente eksemplene på muldvarper er de såkalte Cambridge Five, der fem britiske menn ble rekruttert av KGB. Disse fem var venstreradikale studenter ved University of Cambridge i 1930-årene og hørte til overklassen i Storbritannia, og som senere steg til stillinger på høyt nivå i ulike deler av den britiske regjeringen. En av disse fem var Kim Philby. En annen er FBI-agenten Robert Hanssen som spionerte på den amerikanske regjeringen for KGB. Han ble rekruttert etter at han var i posisjon til å selge hemmelig informasjon.

I 2019 ble det kjent at en amerikansk muldvarp, Oleg Smolenkov, lenge hadde tilgang til Vladimir Putins skrivebord.

I 2020 ble det kjent at danske Ulrich Larsen hadde infiltrert Nord-Korea i ti år.

## Referanser


## Litteratur
*
Silkesvarten

***Silkesvarten*** (originaltittel: ***Black Beauty***) er en roman fra 1877, skrevet av den engelske forfatteren Anna Sewell. Da hun skrev var hun blitt invalid, og kunne ikke forlate hjemmet sitt. Romanen ble en umiddelbar bestselger. Sewell døde bare fem måneder etter utgivelsen, men levde lenge nok til å se sin eneste roman bli en suksess. Med femti millioner eksemplarer solgt er *Silkesvarten* en av tidenes bestselgende bøker.

Boken er utformet som den svarte hingsten Silkesvartens selvbiografi. Han forteller hvordan han ble mishandlet av sin første eier, og reddet av en ung pike som fikk sin bestefar til å kjøpe ham.

## Handling
Historien blir fortalt i «første person» som et selvbiografisk memoar fortalt av en hest ved navn Black Beauty. Hesten begynner sine bekymringsløse dager som et ungt føll ved en engelsk gård sammen med moren sin, til hans vanskelige liv i London begynner, frem til hans lykkelige pensjonist-tilværelse på landsbygda. Underveis møter hesten en rekke vanskeligheter, og forteller mange historier om både grusomhet og vennlighet.

Hvert korte kapittel forteller om en hendelse i Black Beautys liv, som ofte inneholder en leksjon eller moral som vanligvis er relatert til vennlighet, sympati eller forståelsesfull behandling av hester. Boken beskriver blant annet forholdene blant hestetrukne drosjer i London, inkludert de økonomiske vanskelighetene de får av høye lisens-avgifter og lav inntjening.

## Filmatisering
Romanen om hesten Silkesvarten har blitt filmatisert en rekke ganger, den første filmen hadde begge kinopremiere i 1921. Det var imidlertid to filmer med tittelen *Black Beauty* som ble lansert i 1921; handlingen i den filmen som først ble sendt ut på markedet med den tittelen hadde ingenting med Anna Sewells bok å gjøre. Filmprodusenten Eskay M. Harris og regissør Edward H. Griffith ville utnytte at publikum gikk og ventet på filmatiseringen av den populære romanen, og skyndte seg å døpe om en film som opprinnelig hadde premiere i 1917, fra *Your Obedient Servant* til *Black Beauty*.

* 1921 *[[Black Beauty (1921)|Black Beauty]]* – regissør: David Smith; produsent: Vitagraph Company of America
* 1933 *Black Beauty* – produsent: I.E. Chadwick Productions
* 1946 *Black Beauty* – regissør: Max Nosseck; produsent: Edward L. Alperson Productions
* 1971 *Black Beauty* – produsenter: Tigon British Film Productions, Chilton Films og CCC Filmkunst
* 1972–1974 *The Adventures of Black Beauty* (TV-serie) – produsenter: London Weekend Television (LWT), Talbot Television og The Fremantle Corporation
* 1978 *Black Beauty* (miniserie for TV) – 
* 1994 *Black Beauty* – regissør: Caroline Thompson; produsent: Warner Bros.
* 2015 *Black Beauty* – produsent: Blue Falcon Productions, Atomic Cloud Entertainment og Pop Art Film Factory
* 2020 *Black Beauty* – ; premiere på Netflix.

## Referanser

## Eksterne lenker
*
Sherif Ekramy

**Sherif Ekramy Ahmed Ahmed** (født 10. juli 1983) er en egyptisk fotballspiller som spiller for den egyptiske klubben Al-Ahly.

## Landslaget
16. august 2006 fikk han sin første landskamp for  mot Uruguay.

Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Cyphonistes camurus

***Cyphonistes camurus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor til stor (ca. 25 millimeter), blank, svart hornbille. Kroppsformen er nokså bred. Hos denne arten er hannens sekundære kjønnstrekk lite utviklede, han kan vanligvis kjennes på to knøler eller korte horn i pannen og to ganske små "vorter" foran på pronotum, ellers er kjønnene overflatisk like. Pronotum er rundet og hvelvet. Dekkvingene har fine punktrader.

## Utbredelse
Arten lever på São Tomé og Príncipe og ellers i Vest-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Cyphonistes]]* Burmeister, 1847
******** ***Cyphonistes camurus*** Karsch, 1881
********* ***Cyphonistes camurus bouyeri*** Drumont, 1997 - Kamerun
********* ***Cyphonistes camurus camurus*** Karsch, 1881

## Kilder
* Dynastidae du monde- sjekkliste over artene 
* Coleop-Terra om ''Cyphonistes'', med bilder

## Eksterne lenker
* Oversikt over arter og underarter, med bilder
* 
*
Amr Gamal

**Amr Gamal** (født 3. august 1991) er en egyptisk fotballspiller som spiller for Tala'ea El Gaish SC, på lån fra  Al-Ahly.

## Referanser


## Eksterne lenker
*
Sam Morsy

**Samy Sayed Morsy** (født 10. september 1991) er en engelskfødt egyptisk fotballspiller som spiller for Bristol City.

## Landslaget
Den 30. august 2016 fikk han sin første landskamp for  mot .

Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Cyphonistes latiusculus

***Cyphonistes latiusculus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor til stor (ca. 30 millimeter), halvmatt, svart hornbille. Kroppsformen er nokså bred og høyt hvelvet. Hos denne arten er dne ytre forskjellen mellom kjønnene ganske liten. Hannen har et par spisse knøler i pannen og en liten "knekk" på pronotum, forøvrig er hann og hunn ganske like. Dekkvingene har fine punktrader, pronotum er fint punktert.

## Utbredelse
Arten er kjent fra Somalia og Tanzania.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Cyphonistes]]* Burmeister, 1847
******** ***Cyphonistes latiusculus*** (Fairmaire, 1887)

## Kilder
* Dynastidae du monde- sjekkliste over artene 
* Coleop-Terra om ''Cyphonistes'', med bilder

## Eksterne lenker
* Bilder av arten
* 
*
Safranpannekake

**Safranpannekake**, eller **gotlandsk pannekake** (på gutamål: *saffranspannkake*, *saffranspannkakå*), er en gotlandsk dessert. Ingrediensene er grøtris, fløte, melk, sukker, egg, hakkede mandler og safran. Kaken bakes i en langpanne, og spises lun eller kald og serveres tradisjonelt med blåbringebærsyltetøy og krem.

## Historie
Ovnbakte pannekaker var festmat og kjennes på Gotland siden 1700-tallet. Festmat ble de i kraft av tilsetningen av fint mel og egg. På 1800-tallet ble det mere alminnelig med sukker i pannekakene, og også safran og rosiner. Safranpannekaker i den nåværende form (lavet av grøtris og bakt i ovnen) hører til kategorien av puddinger, som ble alminnelige desserter på 1800-tallet, da vedkomfyren gjorde det enklere å tilberede mat i ovnen. Safranpannekaken hadde særlig forbindelse med julen, da den ble lavet av rester av risengrøt, men på 1800- og 1900-tallet begynte man også å servere den på årsdager og ved brylluper og begravelser. Syltetøyet som spises til pannekaken er også en skikk fra 1800-tallet, da sukkeret ble billigere, og syltetøy ble et meget populært tilbehør til desserter.

I dag vites det ikke om safranpannekaken er oppstått på Gotland eller om den er brakt til øya utefra. Safranpannekakens råvarer har røtter tilbake til middelalderens og renessansens tilsmakte og farvede risengrøt, som forekom i de høyere samfunnslag. Nettopp kombinasjonen av ris, mandler, safran og sukker gjorde retten meget eksklusiv, liksom safranbrød, som kjennes siden 1500-tallet. I den senere del av 1900-tallet er safranpannekaken blitt et velkjent turistsymbol for Gotland og serveres gjerne på sommeråpne turistrestauranter og i andre sammenhenger, hvor øyas lokale mat fremheves.

## Referanser
Peyos

**Peyos** (eller **Payot**, **Peiyoth**, **Peyot**, פאות, «hjørne») er det hebraiske ordet for tinninglokkene som ortodokse jøder er pålagt å bære. Tradisjonen med lange sidekrøller eller kinnskjegg for jødiske menn stammer fra* [[Tredje Mosebok]] 19, 27* som lyder:
*«Dere skal ikke runde av håret på sidene og rake [[skjegg]]et i kantene.»* Påbudet om å ikke klippe håret ved tinningen er ett av 613 Mitzvot, påbud og forbud i Toraen.

Det fins flere varianter av sidelokker og frisyrer som kjennetegner ulike grupper tilknyttet hasidisk jødedom.

## Se også
*Jødisk klesdrakt
*Kinnskjegg

## Referanser


## Eksterne lenker
*
Dichodontus croesus

***Dichodontus croesus*** er en bille som hører til gruppen hornbiller i familien skarabider (Scarabaeidae).

## Utseende
En ganske stor (35-45 millimeter) og kraftig, blank, svart hornbille. Kroppsformen er nokså bred. Hannen har et langt, krumt horn i pannen, pronotum er svært bredt, i midten med et høyt, i spissen litt kløvet framspring. Framspringet er svært blankt, pronotum forøvrig med kraftig mikroskulptur. Dekkvingene er glatte og blanke, fint punkterte. Undersiden er kledt med korte, gule hår. Hunnen mangler horn og pronotum er rundet med et blankt felt i midten.

## Utbredelse
Arten lever på Java.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien hornbiller, Dynastinae MacLeay, 1819
****** Stammen Oryctini Mulsant, 1842
******* Slekten *[[Dichodontus]]* Burmeister, 1847
******** *Dichodontus croesus* (Fabricius, 1801)

## Kilder
* Dynastidae du monde- sjekkliste over artene 
* Nettside om arten
## Eksterne lenker
* Bilde av ''Dichodontus coronatus'', hann
* 
*